S-265/2009

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu á hendur G-kk-þgf Þ-kk-þgf G-kk-þgf, kt. [...], óskáðum í hús í Reykjavík, fyrir eftirgreind brot framin í Reykjavík í september og október 2008:

1.

Húsbrot og nytjastuld með því að hafa, laugardaginn 13. september, brotist inn í bílskúr hússins nr. 7 við Hrefnugötu og tekið þar létta bifhjólið OM 370 og notað það heimildarlaust til aksturs um götur í Reykjavík.

Þetta er talið varða við 1. mgr. 231. og 1. mgr. 259. gr. almennra hegningarlaga nr. 19/1940.

2.

Laugardaginn 25. október ekið bifreiðinni RS-735, sviptur ökuréttindum og óhæfur um að stjórna bifeiðinni örugglega vegna áhrifa fíkniefna (í þvagi mældust 140 ng/ml af amfetamíni og 60 ng/ml af MDMA) austur Kleppsveg og Sæbraut uns lögreglan hafði afskipti af akstri hans á Dugguvogi.

3.

Brot á umferðarlögum með því að hafa, sunnudaginn 26. október 2008, ekið bifreiðinni RS-735 sviptur ökurétindum og óhæfur um að stjórna henni örugglega vegna áhrifa fíkniefna (í þvagi mældust 185 ng/ml af amfetamíni, 165 ng/ml af MDMA og 20 ng/ml af metylfenídat) norður Strandveg í Reykjavík að Berjarima þar sem lögreglumenn höfðu afskipti af akstri hans.

Er háttsemi ákærða samkvæmt ákæruliðum 2 og 3 talin varða við 1. og 2. mgr. 45. gr a og 1. mgr. 48. gr., sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006.

4.

Sunnudaginn 26. október 2008, þegar lögreglan hafði afskipti af honum í akstri bifreiðarinnar RS-735, haft í vörlum sínum 3,91 g af amfetamíni.

Þetta er talið varða við 2. gr., sbr. 5. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakakostnaðar, til sviptingar ökuréttar samkvæmt 101. og 102. gr. umferðarlaga, sbr. 25. gr. laga nr. 44/1993 og 18. gr. laga nr. 66/2006, og að gerð verði upptæk 3,9 g af amfetamíni samkvæmt 6. mgr. 5. gr. laga nr. 6571974 og 2. mgr. 14. gr. reglugerðar nr. 233/2001.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í júní 1980. Á hann að baki talverðan sakaferil. Verður látið við sitja að gera grein fyrir því hér að á árinu 2008 var ákærði dæmdur í 6 mánaða fangelsi fyrir brot gegn lögum um ávana- og fíkniefni, umferðarlögum og hegningarlögum. Þá var hann dæmdur 4. febrúar sl. í 30 daga fangelsi fyrir þjófnað, brot gegn lögum um ávana- og fíkniefni og umferðarlögum. Brot ákærða í þessu máli eru framin áður en ákærði var dæmdur 4. febrúar sl. Ber því að ákvarða refsingu eftir 78. gr. laga nr. 19/1940, sbr. 77. gr. laganna. Í ljósi sakaferils ákærða og þess að um hegningarauka er að ræða er refsing ákærða hæfilega ákveðin fangelsi í 60 daga.

Með vísan til lagaákvæða í ákæru er ákærði sviptur ökurétti í 3 ár frá uppkvaðningu dómsins að telja. Þá eru upptæk gerð til ríkissjóðs 3,9 g af amfetamíni sem lögregla lagði hald á við rannsókn málsins.

Ákærði greiði 374.246 krónur í sakarkostnað þar með talda málsvarnarþóknun skipaðs verjanda síns, B-kk-ef E-kk-ef héraðsdómslögmanns 74.700 krónur.

D ó m s o r ð :

Ákærði, G-kk-nf Þ-kk-nf G-kk-nf, sæti fangelsi í 60 daga.

Ákærði er sviptur ökurétti í 3 ár frá uppkvaðningu dómsins að telja.

Ákærði greiði 374.246 krónur í sakarkostnað þar með talda málsvarnarþóknun skipaðs verjanda síns, B-kk-ef E-kk-ef héraðsdómslögmanns 74.700 krónur.

Upptæk eru gerð til ríkissjóðs 3,9 g af amfetamíni sem lögregla lagði hald á við rannsókn málsins.

S-kk-nf S-kk-nf.